Asekfel n usentel agejdan d yisental inaddayen deg uḍris ilaq ad iɛeddi wallaɣ seg wayen i d-frurin isental, acku yal leqdic aseklan yesɛa asentel agejdan d yisental nniḍen frurin-d seg-s ɣef way-a Richard izerreq leqdic aseklan imesnulfu n wassaɣen yellan sdaxel gar iferdisen d yisental-is, maca tamukrist ara yeqqimen ur tesɛi ara tifrat amek ara nessemgired gar ugejdi, agejdan d unadday deg leqdic aseklan d anect-a i ɣef yettnadi Richard, yebɣa ad d-yefk tawuri n tirmi taseklant s tugna n leqdic aseklan acku yal leqdic aseklan ilul-d s tsusmi ara d-yeslalen ayen nniḍen ad tuɣal d tamsalt n tallsa, tikti-a yugem-itt-id Richard seg uxemmem n Bashlard, yessnerna-tt seg tukti n tugna ɣer wayen yettḥulfu umdan.